<https://www.hunde-forum.dk/forum/forum/topic/9708-succes-og-pral/>
<http://schema.org/text>
"Som det nok er nogen bekendt, så er Bamse aggressiv overfor andre hanhunde der er store nok til at udgøre en trussel, da han er blevet overfaldet af et par andre store hunde. \n  \nDet har vi så arbejdet med i noget tid, og har haft adfærdsbehandler med i processen. \n  \nOg i dag fik jeg for alvor bekræftet at det VIRKER  \n  \nVi mødte her til morgen Bamses ærkefjende - En kæmpe golden blanding, der er på størrelse med Lexus herfra - Den er meget dominant og Bamse er normalt meeeget utryg ved den, og reagere derfor meget voldsomt på den. \nMen i dag var den som sædvanlig løs, og vi gik på en lille sti, da den begyndte at komme hen mod os, med halen løftet, stive skridt og en dyb brummen. \n  \nHmmm.... Hvad gør min lille hund? Jo, han sætter sig ned, kikker på mig, får en god bid, og bliver ved med at kikke på mig, selvom den anden hund kommer tættere og tættere på. \nJeg vælger så, at det er bedst ikke at presse citronen, og i stedet vende om, og gå den modsatte vej - Hvilket endelig får den anden hund ejer til at reagere og kalde den til sig! \nNormalt hidser Bamse sig op, når vi vender ryggen til en anden hund, men i dag luntede han bare med, og kikkede på mig, for at få flere godbidder  \n  \nNøj hvor var jeg bare stolt og glad!! Knuselsker bare min hund lige nu, og det var præcis den reaktion vi har trænet, og trænet for at opnå - Hvor er det bare fedt at det lykkes! \n  \nOg så lige en tak til Lexus igen - Er helt overbevist om at de par timer med jer, har været en stor medvirkende årsag, til at Bamse ikke synes den golden er så farlig længere :5up: "
<https://www.hunde-forum.dk/forum/forum/topic/9708-succes-og-pral/>